open-index/open-wikipedia-markdown huggingface dataset:
Βασίλειος Παπακώστας

Ο **Βασίλειος Παπακώστας** του Γεωργίου ήταν Έλληνας πολιτικός. Υπηρέτησε ως νομάρχης.  

## Βιογραφικά στοιχεία
Διορίστηκε Νομάρχης Χίου τον Δεκέμβριο του 1957, υπηρετώντας στο νησί ως το 1960. Στη συνέχεια, τον Φεβρουάριο του 1960, μετατέθηκε στο Νομό Σερρών. Παρέμεινε Νομάρχης Σερρών ως το 1964, οπότε ανέλαβε Νομάρχης Δωδεκανήσου για πρώτη φορά. Η πρώτη του εκείνη νομαρχία διακόπηκε από τη χούντα το 1967, οπότε αντικαταστάθηκε από τον Καμπαδέλλη. Επανήλθε στα Δωδεκάνησα μεταπολιτευτικά, το 1974.

Με τη σύζυγό του, Πόπη, είχαν μία κόρη, τη Ρενάτα.

Πέθανε στις 28 Ιανουαρίου 2002 και κηδεύτηκε την επομένη από τον ιερό ναό Αγίου Αντωνίου του Β΄ Κοιμητηρίου Αθηνών.

## Παραπομπές


Κατηγορία:Νομάρχες Δωδεκανήσου
Κατηγορία:Νομάρχες Σερρών
Κατηγορία:Νομάρχες Χίου
Γιαρισλέι Σίλβα

Η **Γιαρισλέι Σίλβα Ροντρίγκεζ** (γενν. 1 Ιουνίου 1987) είναι Κουβανή αθλήτρια του άλματος επί κοντώ. Κέρδισε το αργυρό μετάλλιο στους Θερινούς Ολυμπιακούς Αγώνες 2012, με άλμα στα 4.75 μέτρα.

Έχει κερδίσει επίσης 4 μετάλλια σε Παγκόσμια Πρωταθλήματα και 1 χρυσό μετάλλιο σε Παγκόσμιο Πρωτάθλημα Κλειστού.

Έχει ατομικά ρεκόρ 4.91 μέτρα στον ανοιχτό και 4.78 μέτρα στον κλειστό στίβο.

## Παραπομπές
* Γιαρισλέι Σίλβα, IAAF
* Γιαρισλέι Σίλβα, Διεθνής Ολυμπιακή Επιτροπή

Σίλβα Γιαρισλέι
Σίλβα Γιαρισλέι
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αργυροί Ολυμπιονίκες του στίβου
Λίμνη Ζβόρνικ

Η **λίμνη Ζβόρνικ** είναι μια τεχνητή λίμνη που βρίσκεται στα σύνορα της Βοσνίας Ερζεγοβίνης με τη Σερβία στον Δρίνο ποταμό.

## Πληροφορίες

Δημιουργήθηκε το 1954 μετά την κατασκευή υδροηλεκτρικού εργοστασίου στον ποταμό Δρίνο και υπήρξε η πρώτη τεχνητή λίμνη του Δρίνου. Το ύψος του φράγματος είναι 45 μέτρα. 

Η λίμνη είναι συχνός προορισμός για διακοπές γι'αυτό και κατά μήκος αυτής έχουν κατασκευαστεί εξοχικές κατοικίες και εστιατόρια.

## Παραπομπές


Κατηγορία:Τεχνητές λίμνες της Σερβίας
Κατηγορία:Τεχνητές λίμνες της Βοσνίας και Ερζεγοβίνης
Πελεκητό Κέρκυρας

Το **Πελεκητό** είναι οικισμός 126 κατοίκων (απογραφή 2011) σε υψόμετρο 44 μέτρων, στα βορειοανατολικά του νησιού της Κέρκυρας στους πρόποδες του όρους Παντοκράτορα. Μαζί με τους οικισμούς Περίθεια (3 κ.), Άγιος Ηλίας (232 κ.), Βαθύ (17 κ.), Βασιλικά (20 κ.), Βουνί (37 κ.), Κάρναρης (12 κ.), Κρινιάς (16 κ.), Περούλιον (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

## Πληθυσμιακή εξέλιξη
Η μεταβολή του μόνιμου πληθυσμού έχει ως εξής:

## Διοικητικές μεταβολές

* Το 1940, κατά την απογραφή, αναγνωρίζεται ο οικισμός Πελεκητό με 10 κατοίκους και προσαρτάται στην κοινότητα Περιθείας με έδρα τον οικισμό Περίθεια.
* Το 1989, η κοινότητα Περιθείας μαζί με τις κοινότητες Αγίου Παντελεήμονος, Λαυκίου, Πεταλείας, Επισκέψεως, Λουτσών και Σφακερών συνενώνονται για να αποτελέσουν τον δήμο Θιναλίου με έδρα τον οικισμό Αχαράβη. Έτσι ο οικισμός Πελεκητό υπάγεται διοικητικά στο δήμο Θιναλίου.
*Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός αποσπάται από το δήμο Θιναλίου, ο οποίος καταργείται και προσαρτάται στο δήμο Κέρκυρας.

Σήμερα ο οικισμός Πελεκητό, μαζί με τους οικισμούς Περίθεια (3 κ.), Άγιος Ηλίας (232 κ.), Βαθύ (17 κ.), Βασιλικά (20 κ.), Βουνί (37 κ.), Κάρνιαρης (12 κ.), Κρινιάς (16 κ.), Περούλιον (39 κ.), Πίθος (26 κ.) και Ριλιάτικα (32 κ.) αποτελεί την τοπική κοινότητα Περιθείας (560 κ.) της δημοτικής ενότητας Θιναλίου του δήμου Κέρκυρας.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας
Ei Samay Sangbadpatra

Η ***Ei Samay Sangbadpatra*** είναι εφημερίδα μεγάλου σχήματος που δημοσιεύεται στην Ινδία, από την The Times Group στα βεγγαλικά. Ξεκίνησε ως κίνητρο για να ξεκινήσει ανταγωνισμό με την Anandabazar Patrika (και ξεκίνησε πρόσφατα να δημοσιεύει ταμπλόιντ). Ιδιοκτήτης και εκδότης είναι η Bennett, Coleman & Co. Ltd. η οποία ανήκει στην οικογένεια Σάχου Τζέιν.Ξεκίνησε στις 15 Οκτωβρίου 2012.

Το *Ei Samay* εφημερίδα θεωρείται ως πρόκληση για την ομάδα της Ananda Bazar Patrika (ABP). Γι'αυτό η εν λόγω εφημερίδα ξεκίνησε μεγάλη διαφημιστική εκστρατεία ένα μήνα μετά την έναρξη της *Ei Samay*. Η εισαγωγική τιμή αυτής της εφημερίδας ήταν μια ρουπία (1.4 λεπτά του ευρώ) ανά αντίγραφο. Σύμφωνα με στελέχη της εταιρείας στοχεύει άτομα ηλικίας 20-35 ετών. 

Από τον Απρίλιο του 2013, μείωσε τη τιμή τις σε 2.50 ρουπίες στις καθημερινές και 3 ρουπίες στις σαββατοκυριακάτικες εκδόσεις από τις προηγούμενες τιμές των 4 και 5 ρουπιών αντίστοιχα. Έτσι κέρδισε μερική κυκλοφορία από την Bartaman στην Καλκούτα, αλλά στερείται ισχυρής παρουσίας στην επαρχία. Επίσης, δεν είναι διαθέσιμη στη Βόρεια Βεγγάλη.

## Πριν την έναρξη
Όταν ιδρύθηκε η εφημερίδα, ο χώρος των έντυπων μέσων ενημέρωσης (εγημερίδες) στη Δυτική Βεγγάλη αποτελούταν από τέσσερις κύριες Βεγγαλικές εφημερίδες: τις *Anandabazar Patrika*, *Aajkaal*, *Bartaman* και *Sangbad Pratidin*. Από αυτές η *Anandabazar Patrika* είναι ο κυρίαρχος ηγέτης στα Βεγγαλικά έντυπα μέσα ενημέρωσης και κατατάσσεται στην 6η θέση μεταξύ των κορυφαίων 10 εφημερίδων στην Ινδία σύμφωνα με έρευνα του 2012, με αναγνωστικό κοινό περίπου 590.000 ατόμων.

## Συμπληρώματα

; Τακτικά συμπληρώματα

**Ei Muhurte*: περιέχει δοκίμια για διάφορα θέματα, συμβουλές και αναλύσεις σχετικά με διάφορα θέματα, όπως η γραφολογία και το μερίδιο αγοράς
**Ei Shahar*: περιέχει ειδήσεις και άρθρα που αφορούν την Καλκούτα
**Ei Rājya*: περιέχει ειδήσεις και άρθρα που αφορούν τη Δυτική Βεγγάλη
**Ei Desh*: ασχολείται με ειδήσεις εθνικού ενδιαφέροντος
**Sompadokiyo*: περιέχει δοκίμια
**Khelar Samay*: αθλητικό τμήμα, περιέχει νέα σχετικά με διάφορα αθλήματα

; Άλλα συμπληρώματα

**Onnya Samay*: τακτικό συμπλήρωμα
**Robibaroyari*: ειδικό συμπλήρωμα Κυριακής

## Τόποι έκδοσης
Επί του παρόντος, η εφημερίδα δημοσιεύεται από την Καλκούτα και το Νέο Δελχί.

## Παραπομπές


## Εξωτερικοί σύνδεσμοι
*  
* Η Ei Samay σε ηλεκτρονικό χαρτί 

Κατηγορία:Εφημερίδες με τόπο έκδοσης την Ινδία
Ebela

Η ***Ebela*** είναι βεγγαλική εφημερίδα ταμπλόιντ απευθύνεται κυρίως σε νέους Βεγγαλέζους αναγνώστες της Δυτικής Βεγγάλης. Είναι η δεύτερη Βεγγαλική εφημερίδα που δημοσιεύεται καθημερινά από τον όμιλο ABP, μετά την Ananda Bazar Patrika. Είναι μια ταμπλόιντ 24 σελίδων.  Αυτή τη στιγμή που κυκλοφορεί σε δύο πόλεις, την Καλκούτα και το Χάουραχ.

## Τμήματα

* ***Ebela***, το κύριο τμήμα της εφημερίδας που καλύπτει τα τελευταία νέα της Δυτικής Βεγγάλης, της Ινδίας και του κόσμου
* ***Obela***, καλύπτει θέματα που σχετίζονται με την ψυχαγωγία, τις ταινίες, τη μουσική, φεστιβάλ της πόλης και τηλεοπτικά προγράμματα
* ***Rabibela***, ειδικό τμήμα της Κυριακάτικης έκδοσης (έχει διακοπεί)

## Δείτε επίσης

* *[[Ei Samay Sangbadpatra|Ei Samay]]*

## Παραπομπές


## Εξωτερικοί σύνδεσμοι

* 

Κατηγορία:Εφημερίδες με τόπο έκδοσης την Ινδία
Πεδιάδα των Ηλυσίων

thumb|right|Πεδιάδα των Ηλυσίων
**Η Πεδιάδα των Ηλυσίων**, είναι μια πεδιάδα που διασχίζεται από τον ισημερινό του Άρη, στις [//tools.wmflabs.org/geohack/geohack.php?pagename=Elysium_Planitia&params=3_N_154.7_E_globe:Mars 3°00 'Β 154°42" E / 3.0°N 154.7°E / 3.0; 154.7]. Βρίσκεται στα νότια της ηφαιστειακής επαρχία των Ηλυσίων που είναι η δεύτερη μεγαλύτερη ηφαιστειακή περιοχή του πλανήτη, μετά από αυτή της Θαρσίδος.

## Παραπομπές


Κατηγορία:Χαρακτηριστικά της επιφάνειας του Άρη
Νικολέτα Κοιλιά

Η **Νικολέτα Κοιλιά**, γεννημένη στις 7 Ιουλίου 2001 στη Ρόδο, είναι Ελληνίδα διεθνής καλαθοσφαιρίστρια. Διαθέτοντας ύψος 171 εκατοστά, αγωνίστηκε από από το 2016 μέχρι το 2019 ως σούτινγκ γκαρντ στον Παναθηναϊκό.

Προέρχεται από τις ακαδημίες του Διαγόρα Ρόδου και μεταγράφηκε στον Παναθηναϊκό τον Σεπτέμβριο του 2016, με τον οποίο έχει κατακτήσει το Πρωτάθλημα Ελλάδας καλαθοσφαίρισης νεανίδων του 2018.

Έχει μια δίδυμη αδερφή, την Παρασκευή Κοιλιά, η οποία επίσης έχει αγωνισθεί στον Παναθηναϊκό.

## Παραπομπές


## Εξωτερικοί σύνδεσμοι
* 
* Nikoletta KOILIA (GRE)'s profile - FIBA U20 Women's European Championship Division B 2018 - FIBA.basketball

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες της εθνικής Ελλάδος νέων γυναικών
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Σπόρτιγκ
Κατηγορία:Καλαθοσφαιρίστριες Βάρης Ανάγυρους
Κατηγορία:Σούτινγκ γκαρντ
Δεκαετία 1780

Η **δεκαετία του 1780** διήρκεσε από την 1η Ιανουαρίου 1780 έως τις 31 Δεκεμβρίου 1789.
[δεξιά|μικρογραφία|13 Μαρτίου 1781: Ο [Ουρανός (πλανήτης)|Ουρανός ανακαλύπτεται. ]]

## Επιλεγμένα γεγονότα

### 1780

* 12 Μαΐου - Αμερικανική Επανάσταση: Οι βρετανικές δυνάμεις καταλαμβάνουν το Τσάρλεστον (Νότια Καρολίνα), στη μεγαλύτερη ήττα του Ηπειρωτικού στρατού.

### 1781
[μικρογραφία|Το πρώτο [αερόστατο με πλήρωμα, το οποίο σχεδιάστηκε από τους αδελφούς Μονγκολφιέ, απογειώνεται από το Δάσος της Βουλώνης στις 21 Νοεμβρίου 1783|εναλλ.=]]
* 1 Ιανουαρίου – Βιομηχανική Επανάσταση: Η σιδηρά Γέφυρα ανοίγει επί του ποταμού Σέβερν στην Αγγλία.
* 13 Μαρτίου - Ανακαλύπτεται ο πλανήτης Ουρανός.
* 19 Οκτωβρίου - Οι βρετανικές δυνάμεις παραδίδονται στη Μάχη του Γιόρκταουν, δίνοντας τελική ανεξαρτησία στους Αμερικανούς.

### 1782
* 21 Απριλίου – Ένα Λακ Μουέανγκ (στύλος πόλεως) ανεγέρθηκε στο νησί Ρατανακόσιν, που βρίσκεται στην ανατολική όχθη του ποταμού Τσάο Φράγια, με εντολή του βασιλιά Ράμα Α΄. Αυτό θεωρείται πράξη ίδρυσης της Μπανγκόκ.
* 14 Δεκεμβρίου - Στη Γαλλία, οι αδελφοί Μονγκολφιέ πραγματοποιούν τη πρώτη δοκιμαστική πτήση μη επανδρωμένου αερόστατου θερμού αέρα.

### 1783

* 20 Ιανουαρίου - Στις Βερσαλίες, η Μεγάλη Βρετανία υπογράφει προκαταρκτικές ειρηνευτικές συμφωνίες με το Βασίλειο της Γαλλίας και το Βασίλειο της Ισπανίας.

* 15 Μαρτίου - Συνωμοσία του Νιούμπεργκ: Μια πιθανή εξέγερση στον ηπειρωτικό στρατό που σταθμεύει στο Νιούμπεργκ της Νέας Υόρκης εκτονώνεται όταν ο Τζορτζ Ουάσινγκτον ζητά από τους αξιωματικούς να υποστηρίξουν την υπεροχή του Κογκρέσου των Ηνωμένων Πολιτειών.

### 1784

* 6 Ιανουαρίου - Η Οθωμανική Αυτοκρατορία συμφωνεί στην προσάρτηση της Κριμαίας στη Ρωσία, σύμφωνα με την Συνθήκη της Κωνσταντινούπολης.
* 22 Μαρτίου - Ο Σμαραγδένιος Βούδας εγκαθίσταται στο Ουάτ Φρα Κέου, στο έδαφος του Μεγάλου Παλατιού στην Μπανγκόκ.
* 22 Σεπτεμβρίου - Η Ρωσία δημιουργεί αποικία στο Κόντιακ της Αλάσκα.
* 27 Νοεμβρίου - Το φαινόμενο των μαύρων τρυπών πρωτοπαρουσιάζεται σε άρθρο του Τζον Μίτσελ, στις Φιλοσοφικές Συναλλαγές της Βασιλικής Εταιρείας του Λονδίνου.

*

## Παραπομπές


Κατηγορία:Δεκαετίες
Δημήτρης Χαρισιάδης

Ο **Δημήτρης Χαρισιάδης** (1911-1993) ήταν Έλληνας φωτογράφος.

## Βιογραφικό
Γεννήθηκε στην Καβάλα στις 15 Αυγούστου 1911. Ήταν γιός του επιχειρηματία Αθανάσιου Χαρισιάδη, που ασχολούνταν με την επεξεργασία και το εμπόριο προϊόντων καπνού και είχε αναπτύξει εμπορική δραστηριότητα μέχρι την Ινδία και το Κάιρο.

Το ενδιαφέρον του για τη φωτογραφία φάνηκε από νωρίς. Χρησιμοποιούσε τη φωτογραφική μηχανή του πατέρα του και εμφάνιζε τις φωτογραφίες σε ένα αυτοσχέδιο σκοτεινό θάλαμο, στην ταράτσα του σπιτιού της οικογένειας. Σε ηλικία  16 ετών κέρδισε το δεύτερο βραβείο σε έναν φωτογραφικό διαγωνισμό στην Σκωτία.
Ξεκίνησε να σπουδάζει χημεία στη Λωζάνη όμως αναγκάστηκε να διακόψει τις σπουδές του όταν επιδεινώθηκε η οικονομική κατάσταση της οικογένειας λόγω της αρνητικής οικονομικής πορείας των καταστημάτων του πατέρα του στην Ινδία. Εγκαταστάθηκε, μαζί με την οικογένειά του, στην Ινδία και αργότερα, όταν βελτιώθηκε η οικονομική κατάσταση του πατέρα του, επέστρεψαν οικογενειακώς στην Αθήνα. Αφού υπηρέτησε τη στρατιωτική του θητεία ξεκίνησε να εργάζεται στο εργοστάσιο πλαστικών του πατέρα του.

Στον Ελληνοϊταλικό Πόλεμο το 1940, όπου πήρε μέρος ως έφεδρος αξιωματικός, ήταν ο επίσημος φωτογράφος του ελληνικού στρατού. Στις φωτογραφίες του από τον πόλεμο αυτό, που είναι περίπου τριακόσιες, κυριαρχούν οι στιγμές ανάπαυλας των στρατιωτών και δεν υπάρχουν καθόλου πολεμικές σκηνές. Φωτογράφισε επίσης τοπία και ασκήσεις μάχης. Μετά την έναρξη της γερμανικής επίθεσης, στα ελληνοβουλγαρικά σύνορα, τον Απρίλιο του 1941, κλήθηκε να επιστρέψει στην Αθήνα καθώς ήταν γλωσσομαθής. Στη διάρκεια της Κατοχής  μεταξύ άλλων αποτύπωσε τις δύσκολες συνθήκες διαβίωσης των Ελλήνων και οι φωτογραφίες αυτές συνέβαλαν στην επίσπευση της παροχής επισιτιστικής βοήθειας στη χώρα από το εξωτερικό. Μετά την απελευθέρωση εργάστηκε για ένα διάστημα ως διερμηνέας καθώς γνώριζε πολύ καλά αγγλικά. Φωτογράφησε την άφιξη και διανομή της αμερικανικής βοήθειας στην Ελλάδα ενώ υπάρχουν και φωτογραφίες του από την Απελευθέρωση, την επίσκεψη του Ουίνστον Τσόρτσιλ στην Αθήνα και τα Δεκεμβριανά. Τα επόμενα χρόνια με εντολή του Υπουργείου Ανασυγκρότησης αποτύπωσε φωτογραφικά την οικονομική ανάκαμψη της χώρας και τα μεγάλα έργα.
	
Υπήρξε από τους ιδρυτές της Ελληνικής Φωτογραφικής Εταιρείας το 1952. Πήρε μέρος μεταξύ άλλων στις εκθέσεις «The Family of Man» στη Νέα Υόρκη το 1955, «Greece seen by eleven Greek photographers» στο Σικάγο το 1957 και «The Pace of the European» στο Μόναχο το 1959. Από το 1956 έως το 1985 διατηρούσε το φωτογραφικό πρακτορείο «Δ.Α. Χαρισιάδης» με το συνεργάτη του Διονύση Ταμαρέση. Υπήρξε και φωτογράφος του Εθνικού Θεάτρου.

Ο Δημήτρης Χαρισιάδης πέθανε στις 2 Απριλίου 1993. Τέσσερα χρόνια αργότερα, τον Ιανουάριο του 1997, το αρχείο του περιήλθε στο Μουσείο Μπενάκη.

## Παραπομπές


Κατηγορία:Έλληνες φωτογράφοι
Απήγανος

μικρογραφία|Απήγανος
Ο **απήγανος** είναι ένα αρωματικό αειθαλές πολυετές φυτό. Η επιστημονική του ονομασία είναι **''Ρυτή η βαρύοσμη'' (''Ruta graveolens'')** και ανήκει στην οικογένεια των Ρυτοειδών (Rutaceae). Συναντάται και σαν **πεγάνι**, **πηγάνι**, **πήγανος** και **πήγανο**. Ευδοκιμεί κυρίως στην Νότια Ευρώπη και Βόρεια Αφρική.

## Ιστορικά στοιχεία

Είναι γνωστός από την αρχαιότητα και αναφέρεται στην Αγία Γραφή. Σύμφωνα με αναφορές του Αθήναιου, ο Κλέαρχος, τύραννος της Ηράκλειας του Πόντου, καλούσε τους αξιωματικούς του στα ανάκτορα, τους έδινε να πίνουν δηλητήριο και διασκέδαζε βλέποντάς τους να σφαδάζουν. Εκείνοι έτρωγαν απήγανο πριν τις συναντήσεις με τον τύραννο, σαν αντίδοτο στις δηλητηριάσεις. Με αυτόν τον τρόπο υποκρίνονταν τους δηλητηριασμένους κατά την παρουσία του και έσωζαν τις ζωές τους. Αναφέρεται και στον Ιπποκράτη. Επίσης χρησιμοποιούνταν σαν αντίδοτο στο δηλητήριο του Μιθριδάτη. Οι αρχαίοι Έλληνες τον χρησιμοποιούσαν κατά της δυσπεψίας που τους προκαλούνταν από το μάτιασμα όταν έτρωγαν μπροστά σε ξένους. Κατά τους ρωμαϊκούς χρόνους, ο Πλίνιος αναφέρει πως οι ζωγράφοι έτρωγαν άφθονο απήγανο για να έχουν καλή όραση. Το 1625, ένας Ιταλός γιατρός, ο Piperno, τον χρησιμοποιούσε κατά της επιληψίας και των ιλίγγων. Στη λαϊκή ιατρική  χρησιμοποιήθηκε για τη θεραπεία της φυματίωσης, λύσσας, σύφιλης κ.α.

## Χαρακτηριστικά

Το ύψος του είναι 70-90 εκατοστά και έχει ποώδεις βλαστούς. Τα φύλλα του είναι μακριά με γαλαζοπράσινο χρώμα και καλύπτονται από λευκό χνούδι. Τα άνθη του είναι κίτρινα και σε συστάδες. Ανθοφορεί από τον Μάιο μέχρι τον Σεπτέμβριο.

## Ιδιότητες
Έχει θεραπευτικές ιδιότητες. Χρησιμοποιείται σαν φάρμακο κατά:

* της υστερίας και επιληψίας
* των αμοιβάδων και άλλων παρασίτων του εντέρου
* της φλεβίτιδας και των κιρσών 
* των πόνων των ρευματικών-αρθριτικών
* των προβλημάτων εμμηνορρυσίας
* του άγχους, της νευρικότητας και της αϋπνίας λόγω της ηρεμιστικών του ιδιοτήτων
* των παράσιτων, σκόρου, ψειρών

Τον συναντάμε και στον αρωματισμό ποτών και γλυκών με την μορφή αιθέριου ελαίου.

## Χρήση σε μορφή

* Αφέψημα φύλλων
* Σκόνη
*Αιθέριο έλαιο
* Έγχυμα 
*Κατάπλασμα

## Δοξασίες
Υπάρχει η ελληνική λαϊκή έκφραση «ξορκισμένος με τον απήγανο», καθώς πιστεύεται ότι  διώχνει  τα «ξόρκια», την αρνητική ενέργεια. Θεωρείται πως ήταν το φυτό που χρησιμοποίησε ο Οδυσσέας για να προστατευτεί από τα μάγια της μάγισσας Κίρκης. Οι Ρωμαίοι, οι Κέλτες και οι Κινέζοι τον χρησιμοποιούσαν, επίσης, για τις «αντι-μαγικές» του ιδιότητες.

Οι ιθαγενείς της Λατινικής Αμερικής πίστευαν στις μαγικές του ιδιότητες και στη Λιθουανία τα νεαρά κορίτσια φορούν στεφάνια απήγανου στις γιορτές καθώς συμβολίζει την γυναικεία αγνότητα. Ακόμη και στη σύγχρονη εποχή θεωρείται ότι απορροφά την «αρνητική ενέργεια» από τον περιβάλλον και πολλές φορές ξεραίνεται από αυτήν. Επίσης, ότι το άτομο που φυτεύει τον απήγανο αποκτά κάποιο πεδίο προστασίας. Θεωρείται επίσης, ότι προσελκύει την «θετική ενέργεια» και φέρνει καλή τύχη.

## Δείτε επίσης

* Βότανα

## Παραπομπές


## Βιβλιογραφικές πηγές

* 

## Εξωτερικοί σύνδεσμοι
* 

Κατηγορία:Βότανα
Κατηγορία:Ρυτοειδή
Γρηγόρης Μαχαιρίδης

Ο **Γρηγόρης Μαχαιρίδης** είναι παλαίμαχος Έλληνας ποδοσφαιριστής. Αγωνίστηκε στον Π.Α.Ο.Κ. (1963 έως 1968) και στον Α.Ο. Καβάλας (1968 έως 1979). Γεννήθηκε στις 12 Μαρτίου του 1946 στα Λευκάδια Ημαθίας.

## Βιογραφικό
Ο Γρηγόρης Μαχαιρίδης είναι ο τρίτος γιος του Νικολάου και της Κυριακής. Οι γονείς του, Ποντιακής καταγωγής από την περιοχή του Νοβοροσίσκ της Ρωσίας, μετά την γέννηση του Γρηγόρη Μαχαιρίδη μετακόμισαν από τα Λευκάδια Ημαθίας στη Θεσσαλονίκη το 1947.

### Π.Α.Ο.Κ.
Η πρώτη εμφάνιση του Γρηγόρη Μαχαιρίδη με τα χρώματα του Π.Α.Ο.Κ. στην πρώτη ομάδα με προπονητή τον Ούγγρο Γκιόρ. Μπαμπολτσάι ήταν στις 15 Απριλίου 1964 στο παιχνίδι Απόλλων Σμύρνης – Π.Α.Ο.Κ. 2–1. Στις 6 Νοεμβρίου 1966 στην νίκη του Π.Α.Ο.Κ. επί του Γ.Α. Σ. Βέροια μέσα στη Τούμπα με 3–1 ο Γρηγόρης Μαχαιρίδης σημείωσε και τα τρία γκολ της ομάδας του. (Προπονητής του Π.Α.Ο.Κ. ήταν ο Νίκος Πάγκαλος). Συνολικά στον Π.Α.Ο.Κ. ο Γρηγόρης Μαχαιρίδης είχε 7 συμμετοχές και σημείωσε 4 γκολ στο χρονικό διάστημα 1964–1968.

### Α.Ο. Καβάλας
Το 1968 ο Γρηγόρης Μαχαιρίδης μεταγράφηκε στον Α.Ο. Καβάλας μαζί με τον Ονούφριο Χαραλαμπίδη σαν αντάλλαγμα για την μεταγραφή του Δημήτρη Παρίδη από τον Α.Ο. Καβάλας στον Π.Α.Ο.Κ.. Στον Α.Ο. Καβάλας παρέμεινε μέχρι το τέλος της καριέρας του (1979). Κατά τη διάρκεια αυτού του χρονικού διαστήματος ο Α.Ο. Καβάλας έπαιξε στην Α΄ Εθνική πλην 1968–1969 και 1975–1976. 

Αξιοσημείωτο είναι πως στην χρονική περίοδο που έπαιξε ο Γρηγόρης Μαχαιρίδης στον Α.Ο. Καβάλας ήταν αυτός που σημείωσε τα νικητήρια γκολ στις μοναδικές νίκες του Α.Ο. Καβάλας επί του Π.Α.Ο.Κ. στην Καβάλα το 1971 και το 1974. Επιπλέον, ήταν αυτός που πέτυχε το γκολ στο μοναδικό θετικό αποτέλεσμα που πήρε ο Α.Ο. Καβάλας στην Τούμπα το 1977 (Π.Α.Ο.Κ. – Α.Ο. Καβάλας 1–1). Στον Α.Ο. Καβάλας οι συμμετοχές του Γρηγόρη Μαχαιρίδη τα έτη που αγωνίστηκε 1968–1979, (σε παιγνίδια Α΄ Εθνικής)  ήταν συνολικά 227 και σημείωσε συνολικά 28 γκολ. Αναλυτικά:
* 1969–1970: 31 συμμετοχές 4 γκολ
* 1970–1971: 32 συμμετοχές 2 γκολ
* 1971–1972: 29 συμμετοχές 5 γκολ
* 1972–1973: 22 συμμετοχές 3 γκολ
* 1973–1974: 29 συμμετοχές 4 γκολ
* 1974–1975: 33 συμμετοχές 5 γκολ
* 1976–1977: 31 συμμετοχές 3 γκολ
* 1977–1978: 10 συμμετοχές 2 γκολ
* 1978–1979: 10 συμμετοχές 0 γκολ

## Πηγές
* aspromavresistories.blogspot.com
* rsssf.org/tablesg/grk79.html
* *Συγγραφέας: Αλέξανδρος Μαστρογιαννόπουλος*


Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Καβάλα
Ντβινά (Βόρειος)

Ο **Βόρειος Ντβίνα** (, κόμι: Вы́нва / Výnva) είναι ποταμός στη βόρεια Ρωσία που διέρχεται από την περιφέρεια Βόλογκντα και την περιφέρεια Αρχάγγελσκ στον κόλπο Ντβίνα της Λευκής θάλασσας. Μαζί με τον ποταμό Πετσόρα προς τα ανατολικά, αποστραγγίζουν το μεγαλύτερο μέρος της Βορειοδυτικής Ρωσίας στον Αρκτικό Ωκεανό. Δεν πρέπει να συγχέεται με τον Δυτικό Ντβίνα.

Οι κύριοι παραπόταμοι είναι: ο Βιτσέγκντα στα δεξιά, ο Βάγκα στα αριστρρά και ο Πινέγκα στα δεξιά.

## Εξωτερικοί σύνδεσμοι
* 

Κατηγορία:Ποταμοί της Ρωσίας
Uttarbanga Sambad

Η ***Uttarbanga Sambad*** είναι Βεγγαλόγλωσση εφημερίδα που δημοσιεύεται στο Σιλιγκούρι. Είναι η δημοφιλέστερη εφημερίδα στη Βόρεια Βεγγάλη και κατέχει σχεδόν το 80% του τοπικού μεριδίου αγοράς. Ιδρύθηκε σε ένα μικρό χώρο στις 19 Μαΐου 1980 στο Σιλιγκούρι. Λόγω της τεράστιας δημοφιλίας της, το 1981 και το 1985 αναβαθμίστηκε ο εξοπλισμός εκτύπωσης. Η *Uttarbanga Sambad* εκδίδεται ταυτόχρονα από το Σιλιγκούρι, το Κουτς Μπιχάρ, τη Μάλντα και το Αλιπουρντουάρ. Ο ιδρυτής είναι ο Σουμπάς Τσάντρα Ταλουκντέρ. Ο σημερινός διευθυντής είναι ο γιος του Σαμπσαγιάτσι Ταλουκντέρ.

## Εξωτερικοί σύνδεσμοι
* Επίσημη ιστοσελίδα

Κατηγορία:Εφημερίδες της Ασίας
Κάμεν Ντολ

Το **Κάμεν Ντολ** () είναι χωριό στο μέσον της Βόρειας Μακεδονίας, εντός του Δήμου Ρόσομαν. Το χωριό αριθμούσε 91 κατοίκους το 2002. 

## Δημογραφία
Κατά την απογραφή του 2002, το χωριό αριθμούσε:
* Σλαβομακεδόνες: 91

## Δείτε επίσης
* Ρόσομαν

## Παραπομπές


## Εξωτερικοί Σύνδεσμοι
*  Επίσημη ιστοσελίδα του Δήμου του Ρόσομαν

Κατηγορία:Χωριά Δήμου Ρόσομαν
Κρουσέβιτσα

Η **Κρουσέβιτσα** είναι το όνομα χωριών στη Βόρεια Μακεδονία, όπως τα παρακάτω:

* Κρουσέβιτσα (Πρίλεπ), χωριό στο δήμο Πρίλεπ της πΓΔΜ
* Κρουσέβιτσα (Ρόσομαν), χωριό στο δήμο Ρόσομαν της πΓΔΜ
Ζεστή Αιτωλοακαρνανίας

Η **Ζεστή** είναι πεδινό χωριό της Αιτωλοακαρνανίας, η οποία βρίσκεται ανατολικά της πόλης του Μεσολογγίου και δίπλα στον κόμβο Μεσολογγίου της Ιόνιας Οδού. Μέσα από το χωριό περνάει η εθνική οδός Αντιρρίου - Αγρινίου και απέχει μόλις 5,5 χλμ. από το κέντρο της πόλης του Μεσολογγίου. Ως οικισμός περιλαμβάνεται στις ελληνικές απογραφές από το 1981 ως μέρος του Δήμου Μεσολογγίου. Σύμφωνα με το σχέδιο Καλλικράτης ανήκει στη δημοτική κοινότητα του Μεσολογγίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή του 2011 αριθμεί 177  κατοίκους.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Μλάντεν Βλαντόγιεβιτς

Ο **Μλάντεν Βλαντόγιεβιτς** (,  1330-48) ήταν Σέρβος ευγενής ο οποίος υπηρέτησε τον βασιλέα και αυτοκράτορα Στεφάνου Δουσάν (βασίλευσε μεταξύ 1331-55). Μαζί με τους γονείς του, ήταν κτήτωρ της Εκκλησίας του Αγίου Σωτήρος στο Πρίζρεν (εντός του σημερινού Κοσσυφοπεδίου), η οποία ανεγέρθηκε προς το 1330, όπως αναφέρεται εντός του Χρυσόβουλλου των Αγίων Αρχαγγέλων (1348). Ο Δουσάν αποφάσισε πως ο Μλάντεν μαζί με την μητέρα του και άλλους συγγενείς, και όχι μόνοι, θα χάραζαν τα όρια των εδαφικών εκτάσεων της οικογένειας. Η εκκλησία παραχωρήθηκε ως μετόχι στο Μοναστήρι των Αγίων Αρχαγγέλων, το οποίο είχε ιδρυθεί από τον Δουσάν, ενώ ο Μλάντεν έλαβε εκκλησία στην Οχρίδα, μαζί με τις υπαγόμενες σε αυτήν εκτάσεις γης. Πιστεύεται από ορισμένους ιστορικούς (Τζόρτζε Σπ. Ραντόγιτσιτς) πως ο Μλάντεν Βλάντογεβιτς ήταν το ίδιο πρόσωπο με τον μεγιστάντα Μλάντεν ( 1323-26). Αναφέρεται στο μυθιστόρημα *Car Dušan* (1919) του Βλάνταν Τζόρτζεβιτς.

## Παραπομπές


## Πηγές
*  
*  

Κατηγορία:Σέρβοι ευγενείς του 14ου αιώνα
Κατηγορία:Σέρβοι μεγιστάνες του Μεσαίωνα
Κατηγορία:πρόσωπα του Βασιλείου της Σερβίας (Μεσαίωνας)
Κατηγορία:Πρόσωπα της Σερβικής Αυτοκρατορίας
Κατηγορία:Σέρβοι του Κοσσυφοπεδίου
Κατηγορία:Κτήτορες
Αμαράβι

Οι **Αμαράβι** ήταν Μπαντού, οι οποίοι ζούσαν γύρω από τη Λίμνη Νιάσα στο σημερινό Μαλάουι τον 15ο αιώνα. Ίδρυσαν μια δυναστεία, γνωστή ως Αυτοκρατορία των Μαράβι. Οι Αμαράβι, που τελικά έγιναν γνωστοί ως Τσέουα (μια λέξη που ενδεχομένως να προέρχεται από έναν όρο που σημαίνει "ξένος") μετανάστευσαν στο Μαλάουι από μια περιοχή στη σύγχρονη Δημοκρατία του Κονγκό.

## Παραπομπές


Κατηγορία:Μαλάουι
Γενικές εκλογές του Νεπάλ (2017)

**Βουλευτικές εκλογές** διενεργήθηκαν στο  Νεπάλ σε δύο φάσεις, στις 26 Νοεμβρίου και στις 7 Δεκεμβρίου 2017 για την εκλογή των 275 μελών της 4ης  Βουλής των Αντιπροσώπων, της κάτω βουλής που συναπαρτίζει το  Ομοσπονδιακό Κοινοβούλιο του Νεπάλ. Οι εκλογές διεξήχθησαν ταυτόχρονα με τις πρώτες εκλογές για συνελεύσεις στις 7 επαρχίες. Το πολιτικό αδιέξοδο που προκλήθηκε ανάμεσα στο κυβερνών Νεπαλέζικο Κογκρέσο και στον νικητή αριστερό συνασπισμό αναφορικά με το σύστημα που χρησιμοποιήθηκε για την εκλογή της Άνω Βουλής είχε ως αποτέλεσμα να καθυστερήσει ο σχηματισμός της νέας κυβέρνησης. Έπειτα από την ανακοίνωση του τελικού αποτελέσματος από την Εκλογική Επιτροπή, στις 15 Φεβρουαρίου 2018 ορκίστηκε πρωθυπουργός ο Κ. Π. Όλι από το  Κομμουνιστικό Κόμμα του Νεπάλ (Ενωμένο Μαρξιστικό–Λενινιστικό) (CPN (UML). Η ορκωμοσία του πρωθυπουργού έγινε με βάση το Άρθρο 76 (2) του συντάγματος. Στις 11 Μαρτίου 2018 η νέα κυβέρνηση έλαβε ψήφο εμπιστοσύνης, συγκεντρώνοντας 208 ψήφους.

## Εκλογικό σύστημα
Τα 275 μέλη της Βουλής εκλέγονται με δύο μεθόδους. Η εκλογή των 165 γίνεται σε μονοεδρικές περιφέρειες με το  πλειοψηφικό σύστημα και 110 έδρες εκλέγονται με αναλογική με κλειστή λίστα σε μία ενιαία πανεθνική εκλογική περιφέρεια. Ο κάθε ψηφοφόρος είχε στη διάθεσή του δύο ξεχωριστά ψηφοδέλτια για τις δύο μεθόδους ψηφοφορίας. Για να εισέλθει στη βουλή, ένα κόμμα ή συμμαχία θα πρέπει να υπερβεί το όριο του 3% επί του συνόλου των εγκύρων ψηφοδελτίων ώστε να λάβει μία έδρα.

### Πλαίσιο
Στις εκλογές ψήφισαν οι εγγεγραμμένοι που ήταν ηλικίας τουλάχιστον 18 ετών, πολίτες του Νεπάλ, με σώας τας φρένας και όσοι είχαν καταδικαστεί για εκλογική νοθεία ή άλλα ποινικά αδικήματα.:

Συνολικά 88 κόμματα έλαβαν μέρος στις εκλογές. Όμως, μόνο 49 από αυτά κατέθεσαν λίστα με υποψηφίους για να εκλεγούν αναλογικά.

Πριν την τελική φάση των εκλογών, η οποία ξεκίνησε στις 5 Δεκεμβρίου, έκλεισαν σε 22 σημεία τα σύνορα με την Ινδία. Στις παραμονές των εκλογών σημειώθηκαν μικρές και μεγάλες εκρήξεις με στόχο εκλογικές συγκεντρώσεις και τους αρχηγούς των κομμάτων. Ένας αστυνομικός σκοτώθηκε στην Ντανγκ από έκρηξη στη διάρκεια εκδήλωσης στην οποία παρέστη και ο πρωθυπουργός. 

## Αποτελέσματα

Πέντε κόμματα, το Κομμουνιστικό Κόμμα του Νεπάλ (Ενιαίο Μαρξιστικό–Λενινιστικό) , το Κογκρέσο του Νεπάλ, το CPN, (Νεπάλ)], τοΡαστρίγια Τζανάτα και το Ομοσπονδιακό Σοσιαλιστικό Φόρουμ κέρδισαν τουλάχιστον μία έδρα με το πλειοψηφικό σύστημα και κατέλαβαν μία έδρα, έχοντας εξασφαλίσει το απαιτούμενο 3%.

## Παραπομπές


2017
Νεπαλ
Προεδρικές εκλογές στο Νεπάλ (2018)

Οι τρίτες **προεδρικές εκλογές** στο Νεπάλ διεξήχθησαν στις 13 Μαρτίου 2018.. Καθώς αναπτύχθηκε ένας νέος εκλογικός νόμος (όπως προβλέπεται από το Σύνταγμα του Νεπάλ), και, καθώς  μετά τις εκλογές του 2017, θα μπορούσε να συσταθεί ένα εκλεκτορικό κολέγιο, tοι εκλογές διεξήχθησαν τρία χρόνια μετά τις προηγούμενες προεδρικές εκλογές, αν και η προεδρική θητεία στην πραγματικότητα έχει οριστεί να είναι πενταετής. Ο Πρόεδρος εκλέγεται από ένα εκλεκτορικό κολέγιο, απαρτιζόμενο από μέλη του ομοσπονδιακού συμβουλίου και των επαρχιακών συνελεύσεων. Για τον λόγο αυτόν,  ο συνολικός αριθμός των ψηφοφόρων ήταν 880. Συνολικά 862 βουλευτές έλαβαν μέρος στις προεδρικές εκλογές, κάτι που αντιστοιχεί σε ποσοστό προσέλευσης 97,95%.

## Αποτελέσματα
Πρόεδρος επανεξελέγη η Μπίντια Ντεβί Μπαντάρι, υποστηριζόμενη από το κόμμα της,το Κομμουνιστικό Κόμμα του Νεπάλ (Ενιαίο Μαρξιστικό–Λενινιστικό) και τον κυβερνητικό του εταίρο το Κομμουνιστικό Κόμμα του Νεπάλ (Μαοϊκό Κέντρο)  όπως επίσης το Ομοσπονδιακό Σοσιαλιστικό ΦόρουμΟμοσπονδιακό Σοσιαλιστικό Φόρουμ (Νεπάλ, Κόμμα Ραστρίγια Τζανάτα, Νεπάλ, Ραστρίγια Γιαναμόρτσα και Κόμμα Ραστρίγια Πραγιατάντρα.

## Εκλογή αντιπροέδρου
Η εκλογή του Αντιπροέδρου ήταν προγραμματισμένο να γίνει στις 23 Μαρτίου 2018. Καθώς όμως ο απερχόμενος αντιπρόεδρος Νάντα Μπαχαντούρ Πουν ήταν ο μοναδικός υποψήφιος και δεν υπήρξαν αντιρρήσεις, κηρύχθηκε εκλεγμένος αντιπρόεδρος από την Εκλογική Επιτροπή στις 18 Μαρτίου 2018.

## Παραπομπές


2018
Νεπαλ
Προεδρικές εκλογές στο Νεπάλ (2015)

Έμμεσες **προεδρικές εκλογές** πραγματοποιήθηκαν στο Νεπάλ στις 28 Οκτωβρίου 2015. Η Μπίντια Ντεβί Μπαντάρι του Κομμουνιστικού Κόμματος του Νεπάλ (Ενωμένο Μαρξιστικό–Λενινιστικό) εξελέγη Πρόεδρος,και έγινε η πρώτη γυναίκα αρχηγός κράτους στο Νεπάλ.

## Αποτέλεσμα
**Προεδρικές εκλογές**
Για την προεδρική εκλογή, ένας υποψήφιος απαιτείτο να συγκεντρώσει 299 ψήφους. Ψήφισαν οι 549 από τους  596 επιλέξιμους βουλευτές.

**Για την εκλογή των αντιπροέδρων**
Ο Αντιπρόεδρος εξελέγη τρεις ημέρες μετά τις προεδρικές εκλογές. Μετά την απόσυρση των υποψηφιοτήτων από τους Νταγιαράμ Καντέλ (Νεπάλ Παριβάρ Νταλ) και Αταχάρ Καμάλ Μουσαλμάν (ανεξάρτητος) δύο υποψήφιοι έμειναν. Ψήφισαν οι  547 από τους συνολικά 596 επιλέξιμους βουλευτές.

## Παραπομπές


2015
Νεπαλ
Γενικές εκλογές στη Νιου Μπράνσγουικ (2018)

Οι **39ες γενικές εκλογές στη Νιου Μπράνσγουικ** διεξήχθησαν στις 24 Σεπτεμβρίου 2018 για την εκλογή των 49 μελών της 59ης Νομοθετικής Συνέλευσης στην επαρχία Νιου Μπράνσγουικ του Καναδά. 

Ήταν οι πρώτες εκλογές στην επαρχία από το 1920 στις οποίες κανένα κόμμα δεν κέρδισε την αυτοδυναμία. Οι περισσότερες έδρες κερδήθηκαν από τους Προοδευτικούς Συντηρητικούς (22) ενώ ο κάτοχος της πρωθυπουργίας, ο Φιλελεύθερος Μπράιαν Γκάλαντ επεδίωξε να σχηματίσει κυβέρνηση, αν και το κόμμα του κέρδισε μόνο 21 έδρες.

Δύο μικρότερα κόμματα— η Λαϊκή Συμμαχία και το Κόμμα των Πρασίνων σημείωσαν κέρδη, με 3 έδρες το καθένα. Για πρώτη φορά εξέλεξε βουλευτή η Λαϊκή Συμμαχία και οι Πράσινοι ενισχύθηκαν κατά μία έδρα. Για πρώτη φορά από το 1991 τέσσερα κόμματα κέρδισαν εκπροσώπηση στο κοινοβούλιο.

Την 1η Νοεμβρίου η κυβέρνηση μειοψηφίας του Γκαλάν παραιτήθηκε έπειτα από πρόταση δυσπιστίας. Στις 9 Νοεμβρίου ορκίστηκε πρωθυπουργός ο Μπλεν Χιγκς, επικεφαλής κυβέρνησης μειοψηφίας.

## Αποτελέσματα

|-
! rowspan=2 | Πολιτικό κόμμα
! rowspan=2 | Αρχηγός κόμματος
! colspan=5 | Βουλευτές
! colspan=3 | Ψήφοι
|-
! Υποψήφιοι
!εκλογές 2014
!Κατά τη διάλυση της Βουλής
!2018
!±
!#
!%
! ± (pp)
|-
|Προοδευτικοί Συντηρητικοί
|align=left|Μπλεν Χιγκς
|49
|21
|21
|22
|1
|121.300
|31,89%
|2,75
|-
| Φιλελεύθεροι
|align=left|Μπράιαν Γκάλαντ
|49
|27
|24
|21
|3
|143.791
|37,80%
|4,92
|-
| Λαϊκή Συμμαχία
|Κρις Όστιν
|30
|&ndash;
|&ndash;
|3
|3
|47.860
|12,58%
|10,44
|-
|Πράσινοι
|align=left|Ντειβιντ Κουν
|47
|1
|1
|3
|2
|45.186
|11,88%
|5,27
|-
| Νέο Δημοκρατικό Κόμμα
|align=left|Τζένιφερ Μακένζι
|49
|&ndash;
|&ndash;
|&ndash;
|&ndash;
|19.039
|5,01%
|7,97
|-
|align=left|KISS NB
|align=left|Τζέραλντ Μπουρκ
|9
|&ndash;
|&ndash;
|&ndash;
|&ndash;
|366
|0,10%
|Νέο
|-
|Ανεξάρτητοι
|8
|&ndash;
|1
|&ndash;
|1
|2.821
|0,74%
|0,15
|-
| style="text-align:left;" colspan="4"|Κενές
|2
| colspan="5"|
|-style="background:#E9E9E9;"
|-style="background:#E9E9E9;"
|colspan="8" align="left"|**''Ψηφοδέλτια που απορρίφθηκαν**
|**1.412**
|colspan="2"|
|- style="background:#E9E9E9;"
| style="text-align:left;" colspan="3"|**Σύνολο**
|**241**
|**49**
|**49**
|**49**
|&ndash;
|**381.775**
|**100,00%**
|
|-style="background:#E9E9E9;"
|colspan="8" align="left"|**Εγγεγραμμένοι ψηφοφόροι και προσέλευση**
|**568.671**
|**67,13%**
|**2,48**
|}

## Παραπομπές


2018 Νιου Μπρανσ
2018 εκλογες
Νιου Μπρανσ
Γενικές εκλογές στο Οντάριο (2018)

Οι **γενικές εκλογές του Οντάριο του 2018** διενεργήθηκαν στις 7 Ιουνίου 2018, προκειμένου να εκλεγούν τα 124 μέλη του 42ου Κοινοβουλίου της επαρχίας Οντάριο του Καναδά. Το Προοδευτικό Συντηρητικό Κόμμα του Οντάριο, με αρχηγό τον Νταγκ Φορντ, κέρδισε τις εκλογές και σχημάτισε αυτοδύναμη κυβέρνηση, με 76 από τις συνολικά 124 έδρες της Βουλής. Το Νέο Δημοκρατικό Κόμμα του Οντάριο, με αρχηγό την  Άντρια Χόργουαθ, έγινε επίσημη αντιπολίτευση. Οι Φιλελεύθεροι της πρωθυπουργού Κάθλιν Γουάιν   είχαν την χειρότερη ήττα στην 161χρονη ιστορία τους και είχαν τα χαμηλότερα ποσοστά που κατέγραψε ένα κυβερνών κόμμα σε  εκλογές στην επαρχία του Οντάριο. Το Κόμμα Πρασίνων του Οντάριο μπήκε στη Βουλή, για πρώτη φορά στην ιστορία του.

## Αποτελέσματα

## Παραπομπές


## Εξωτερικοί σύνδεσμοι
*Elections Ontario

2018 Ονταριο
2018 εκλογες
Ονταριο
TRT Kurdî

Το **TRT Kurdi** είναι ο πρώτος εθνικός τουρκικός τηλεοπτικός σταθμός που μεταδίδεται στη Κουρδική γλώσσα. Μεταδίδει στις διαλέκτους Κουρμαντζί και Σοράνι της Κουρδικής γλώσσας καθώς και στα Ζαζάκι. Ο κύριος στόχος του TRT Kurdi είναι να αντανακλά την πολιτισμική πολυμορφία της Τουρκίας στην οθόνη. Προσφέρει προγράμματα που απευθύνονται σε όλες τις ηλικίες και προωθούν την προοπτική του τουρκικού κράτους και τις αξίες της. Τα προγράμματα του TRT Kurdi περιλαμβάνουν ταινίες, ντοκιμαντέρ, δράμα, σειρές και μουσική, άλλα προγράμματα, καθώς και προγράμματα που απευθύνονται σε παιδιά και γυναίκες. Έχει προγραμματιστεί μετάδοση προγραμμάτων του TRT Kurdi στα αραβικά και περσικά. Οι εκπομπές του TRT Kurdi μπορούν να ληφθούν από το δορυφόρο Türksat 3A. Η δορυφορική συχνότητα του καναλιού μπορεί να ληφθεί από την Τουρκία και την υπόλοιπη Ευρώπη.

Επιπλέον, η άτυπη αιτία δημιουργίας του καναλιού είναι η μείωσης της επιρροής του Roj TV, το οποίο θεωρείται ως το κύριο κανάλι του PKK.

## Παραπομπές


Κατηγορία:Τουρκική Ραδιοφωνία Τηλεόραση
Κατηγορία:Τουρκικοί τηλεοπτικοί σταθμοί
Εκλογές Συντακτικής Συνέλευσης στο Νεπάλ (2013)

**Εκλογές για Συντακτική Συνέλευση** διεξήχθησαν στο Νεπάλ στις 19 Νοεμβρίου 2013. Η ψηφοφορία είχε καθυστερήσει επανειλημμένα, καθώς νωρίτερα είχε οριστεί για τις 22 Νοεμβρίου 2012  έπειτα από τη διάλυση της Συντακτικής Συνέλευσης στις 27 Μαΐου 2012, για να αναβληθεί από την εκλογική επιτροπή.

## Αποτελέσματα
Τα πρώτα αποτελέσματα έδειξαν ότι το Νεπαλέζικο Κογκρέσο κέρδισε την πλειοψηφία στις έδρες που αναδεικνύονται με απλή πλειοψηφία, έχοντας εξασφαλίσει τις 105 επί συνόλου 240 εδρών, με 2ο το κόμμα CPM-UML και 3ο το CPN (Maoist) με 26. Μικρότερα κόμματα και 2 ανεξάρτητοι υποψήφιοι πήραν τις υπόλοιπες 18 έδρες. Με απλή αναλογική θα κατανεμηθούν 335 έδρες.

## Παραπομπές


2013 Συντακτ
Νεπαλ
Προεδρικές εκλογές στο Νεπάλ (2008)

Στις 19 Ιουλίου και 21 Ιουλίου του 2008 διεξήχθη **έμμεση προεδρική εκλογή**, για πρώτη φορά στην ιστορία του Νεπάλ. Στον πρώτο γύρο στη Συντακτική Συνέλευση, κανείς εκ των δύο υποψηφίων δεν κατόρθωσε να συγκεντρώσει τις απαιτούμενες 298 ψήφους. Η επαναληπτική ψηφοφορία στις 21 Ιουλίου είχε αποτέλεσμα να εκλεγεί πρώτος πρόεδρος ο Ραμ Μπαράν Γιαντάβ, με 308 ψήφους από τις 590 των βουλευτών. Ο αντίπαλός του, από το μαοϊκό Κομμουνιστικό Κόμμα, Ραμράγια Πρασάντ Σινγκ έμεινε στις 282 ψήφους. 

## Αποτελέσματα

**Προεδρική εκλογή**
Πηγή:www.nepalnews.com



**Εκλογή αντιπροέδρου**



## Παραπομπές


2008 προεδρ
Νεπαλ προεδρι
Αγριλιά Αιτωλοακαρνανίας

Η **Αγριλιά** είναι πεδινό χωριό του δήμου Ιεράς Πόλεως Μεσολογγίου της Αιτωλοακαρνανίας. Σύμφωνα με την απογραφή του 2011 ο πληθυσμός του οικισμού ανέρχεται στους 431 κατοίκους.

## Γενικά στοιχεία
Η Αγριλιά είναι κτισμένη σε υψόμετρο 50 μέτρων και βρίσκεται βόρεια του Μεσολογγίου σε απόσταση 4 χλμ. από το κέντρο της πόλης αποτελώντας ουσιαστικά  προάστιό του. Στα νότια του χωριού περνά η Ιόνια Οδός και μέσα από αυτό η επαρχιακή οδός Μεσολογγίου - Κερασόβου.

Ως οικισμός αναφέρεται επίσημα το 1908 στο ΦΕΚ 28Α-08/02/1908 όταν προσαρτήθηκε στον τότε δήμο Μεσολογγίου του νομού Αιτωλίας και Ακαρνανίας, ωστόσο το 1920 καταργήθηκε για να συσταθεί εκ νέου το 1940, οπότε και αναφέρεται με πληθυσμό 200 κατοίκων.  Σύμφωνα με το σχέδιο Καλλικράτης ανήκει στη δημοτική κοινότητα του Μεσολογγίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου. Ο κεντρικός ναός του οικισμού είναι αφιερωμένος στη Μεταμόρφωση του Σωτήρος.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Αγραφορράχη Αιτωλοακαρνανίας

Η **Αγραφορράχη** είναι χωριό του νομού Αιτωλοακαρνανίας στη Στερεά Ελλάδα (περιφέρεια Δυτικής Ελλάδας). Σύμφωνα με την απογραφή του 2011, ο πληθυσμός του ανέρχεται στους 8 κατοίκους.

## Γενικά στοιχεία
Η Αγραφορράχη είναι κτισμένος σε υψόμετρο 100 μέτρων και βρίσκεται βορειοανατολικά του Μεσολογγίου σε απόσταση 6,5 χιλιόμετρα από το κέντρο της πόλης και 1,5 χλμ. βόρεια του Αγίου Θωμά και της Ιόνιας Οδού. Ως οικισμός περιλαμβάνεται στις ελληνικές απογραφές από το 1981 ως μέρος της τότε κοινότητας Αγίου Θωμά. Σύμφωνα με το πρόγραμμα ''Καλλικράτης'', μαζί με τον Άγιο Θωμά, το Μετόχι και τα Πασπαλιαρέικα αποτελούν την τοπική κοινότητα Αγίου Θωμά που ανήκει στη δημοτική ενότητα Αγίου Θωμά του δήμου Ιεράς Πόλης Μεσολογγίου.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ιεράς Πόλεως Μεσολογγίου
Αντινετρίνο

**Αντινετρίνο** είναι το αντισωματίδιο του νετρίνου. Έχει αντίθετους προσθετικούς κβαντικούς αριθμούς από το νετρίνο. Έχει μάζα περίπου δέκα χιλιάδες φορές μικρότερη από εκείνο του ηλεκτρονίου, περιστροφή 1/2 και ανήκει στην οικογένεια των λεπτονίων, από τα οποία υπάρχουν τρεις τύποι: το ηλεκτρονικό αντινετρίνο, το μυονικό αντινετρίνο και το αντινετρίνο ταυ. Επειδή το αντινετρίνο αλληλεπιδρά πολύ ασθενικά με την ύλη, η παρατήρησή του είναι εξαιρετικά δύσκολη.

## Δείτε επίσης

* Αντισωματίδιο

## Παραπομπές

Κατηγορία:Λεπτόνια
Κατηγορία:Αντιύλη
Κώστας Τσόκλης

Ο **Κώστας Τσόκλης** (Αθήνα, 1930) είναι Έλληνας εικαστικός.

## Βιογραφικά στοιχεία
Γεννήθηκε το 1930 και έζησε τα παιδικά του χρόνια στην Αθήνα.  Μεγάλωσε σε μια δύσκολη χρονική περίοδο και έζησε τον πόλεμο, τη γερμανική κατοχή και τον εμφύλιο. Από τα 14 μέχρι τα 18 του δούλεψε ως βοηθός σπουδαίων μαστόρων στα ντεκόρ των κινηματογράφων. 

Στα 18 του, μπήκε στην Ανωτάτη Σχολή Καλών Τεχνών όπου είχε καθηγητή τον Γιάννη Μόραλη. Για τα χρόνια της μαθητείας του, ο Τσόκλης υποστηρίζει πως διδάχτηκε μια τυπική ακαδημαϊκή Τέχνη, χωρίς καλλιτεχνικές εξάρσεις και κάτω από άθλιες οικονομικές συνθήκες. Αποφοίτησε το 1954. Μετά το τέλος της στρατιωτικής του θητεία κέρδισε μια τρίχρονη κρατική υποτροφία για σπουδές στη Ρώμη. Στην Ιταλία συμμετείχε στην Ομάδα Σίγμα μαζί με τους Κανιάρη, Γαΐτη, Κεσσανλή και Κοντό).

Το 1957, παντρεύτηκε την Φάνια Καπλανίδου, με την οποία απέκτησε μια κόρη, τη γνωστή δημοσιογράφο Μάγια Τσόκλη. Έζησαν μαζί μέχρι το θάνατο της Καπλανίδου, το 1968. Για 11 χρόνια έζησε στη Ρώμη και το Παρίσι. Το έργο του είχε ήδη ξεκινήσει να έχει αντίκτυπο στο Βέλγιο, στην Ιταλία και στη Γερμανία, χώρες όπου οργανώθηκαν εκείνη την περίοδο εκθέσεις του. Το 1971- 1972 έζησε με τη δεύτερη σύζυγό του Ελένη, και τη Μάγια την κόρη του, στο Δυτικό Βερολίνο με υποτροφία της DAAD.

Όταν επέστρεψε στο Παρίσι, γνωρίστηκε και συνεργάστηκε με τον συλλέκτη Αλέξανδρο Ιόλα. Το 1973, η Ελένη και η Μάγια γύρισαν στην Αθήνα κι ο Κώστας Τσόκλης για 12 ολόκληρα χρόνια, ζούσε μεταξύ Παρισιού και Αθήνας, αμελώντας σταδιακά τη διεθνή του παρουσία και τονίζοντας την παρουσία του στην Ελλάδα.

Το 2010, άνοιξε στην Τήνο το Μουσείο που φέρει το όνομά του.

Ο Τσόκλης έχει παρουσιάσει πλούσια εκθεσιακή δραστηριότητα με πάνω από εκατό ατομικές εκθέσεις και έχει λάβει μέρος σε μεγάλο αριθμό ομαδικών εκθέσεων και  διοργανώσεων, σε Ελλάδα και εξωτερικό. Το 1986 εκπροσώπησε μαζί με τον Χρίστο Καρά την Ελλάδα στην Μπιενάλε της Βενετίας. Άλλες συμμετοχές του περιλαμβάνουν τις Μπιενάλε του Παρισιού (1963, 1965) και του Σάο Πάολο (1965), τη Documenta του Κάσσελ στη Γερμανία (1975), κ.ά. Έργα του βρίσκονται σε πολλές δημόσιες και ιδιωτικές συλλογές και σε δημόσιους χώρους.

## Παραπομπές


## Βιβλιογραφία

* Χρυσάνθη Κουτσουράκη, Τάκης Μαυρωτάς, C. Tsoclis Catalogue Raisonné 1953-2022, Εκδόσεις Μέλισσα, Αθήνα 2022 ISBN 9789602044322

Κατηγορία:Έλληνες ζωγράφοι του 21ου αιώνα
Κατηγορία:Έλληνες γλύπτες
Κατηγορία:Απόφοιτοι της Ανωτάτης Σχολής Καλών Τεχνών
Γεύση (σωματιδιακή φυσική)

**Γεύση**, στην σωματιδιακή φυσική, είναι ένας κβαντικός αριθμός που διακρίνει τους διαφορετικούς τύπους κουάρκ - λεπτονίων. Υπάρχουν έξι γεύσεις κουάρκ και έξι γεύσεις λεπτονίων. Είναι συμβατικά παραμετροποιημένα με κβαντικούς αριθμούς γεύσης που αποδίδονται σε όλα τα υποατομικά σωματίδια. Μπορούν επίσης να περιγραφούν από μερικές από τις οικογενειακές συμμετρίες που προτείνονται για τις γενεές κουάρκ-λεπτονίων.

## Παραπομπές


Κατηγορία:Σωματιδιακή φυσική
Χιονίτες

thumb|300px|Οι Χιονίτες και οι γείτονές τους το 400 μ.Χ.
Ο όρος **Χιονίτες** (Αγγλικά: Chionites, Μέσα Περσικά: Xiyōn ή Hiyōn, Αβεστικά: Xiiaona, Σογδιανά: xwn, Παχλαβί: Xyon) είναι η ρωμανική μεταγραφή του εθνωνύμου ενός σημαντικού νομαδικού λαού της Υπερωξιανής, Βακτρίας και του Ιράν, της περιόδου από τον 4ο έως τον 7ο αιώνα μ.Χ.

Οι Χιονίτες εμφανίζονται συνώνυμοι με το λαό των *Χούνα* της κλασικής και μεσαιωνικής Ινδίας, και πιθανώς με τους Ούννους της ύστερης αρχαιότητας. Είναι ασαφές αν οι Χιονίτες συνδέονταν με ένα λαό που ονομαζόταν στην Αρχαία Κίνα *Σιουν-γιου*, *Σιεν-γιουν* ή/και *[[Σιονγκ-νου]]* (απαντάται ως Χιονγκ-νου συνήθως σε ελληνικά σημερινά κείμενα).

Πρώτη φορά περιγράφηκαν από τον Ρωμαίο ιστορικό, Αμμιανό Μαρκελλίνο, που ήταν στη Βακτρία την περίοδο 356-357 μ.Χ., ο οποίος ανέφερε ότι ζούσαν μαζί με τους Κοσσανούς. Ο Αμμιανός Μαρκελλίνος επισημαίνει ότι οι Χιονίτες είχαν προηγούμενα ζήσει στην Υπερωξιανή και μετά την είσοδό τους στη Βακτρία έγιναν υποτελείς των Κοσσανών. Επηρεάστηκαν δε πολιτισμικώς από αυτούς και είχαν υιοθετήσει τη Βακτριανή γλώσσα. Οι Χιονίτες είχαν επιτεθεί στην Αυτοκρατορία των Σασσανιδών, αλλά αργότερα υπό έναν αρχηγό τους με το όνομα Γρυμβάτης, υπηρέτησαν ως μισθοφόροι στο σασσανιδικό στρατό.

Εντός των Χιονιτών φαίνεται να υπήρχαν δύο κύρια υποσύνολα, γνωστά στις ιρανικές γλώσσες με τα ονόματα "Karmir Xyon" και "Spet Xyon". Τα προθέματα *καρμίρ* (κόκκινος) και *σπέτα* (λευκός) αναφέρονται σε παραδόσεις της Κεντρικής Ασίας, σύμφωνα με τις οποίες συγκεκριμένα χρώματα συμβόλιζαν τα σημεία του ορίζοντα. Οι *Καρμίρ Χιόν* (Κόκκινοι Χιονίτες) ήταν γνωστοί στις ευρωπαϊκές πηγές ως "Κερμιχιώνες" ή "Κόκκινοι Ούννοι", και κάποιοι τούς έχουν ταυτίσει με τους Κιδαρίτες ή τους Αλχόν. Οι *Σπετ Χιόν* (Λευκοί Χιονίτες), αναφερόμενοι ως "Λευκοί Ούννοι" στις ευρωπαϊκές πηγές, εμφανίζονται να είναι οι γνωστοί στην Ινδία με την ονομασία *Σβέτα Χούνα*, και συχνά ταυτίζονται, αν και με αρκετές αντίθετες απόψεις, με τους Εφθαλίτες.

Κατηγορία:Αρχαίοι λαοί της Ευρώπης
Άγιος Συμεών Αιτωλοακαρνανίας

Ο **Άγιος Συμεών** είναι πεδινό χωριό της Αιτωλοακαρνανίας σε υψόμετρο 190 μέτρων.

## Γεωγραφία - Ιστορία
Ο Άγιος Συμεών βρίσκεται στους πρόποδες του όρους Αράκυνθος (Ζυγός), βορειοδυτικά του Μεσολογγίου σε απόσταση 8,5 χλμ από το κέντρο της πόλης. Το όνομα του οικισμού προέρχεται από το ιστορικό μοναστήρι του Αγίου Συμεών ή **Άη Συμιού**, το οποίο κτίστηκε το 1740 και είναι αφιερωμένο στον Άγιο Συμεών τον Θεοδόχο. Έγινε γνωστό τη διάρκεια της πολιορκίας του Μεσολογγίου γιατί υπήρξε το σημείο συνάντησης των πολιορκημένων μετά  την έξοδό τους στις 10 Απριλίου του 1826. Εξ' αιτίας όμως της προδοσίας του σχεδίου τους στον Ιμπραήμ μόνο λίγοι από αυτούς κατάφεραν να φθάσουν εκεί και να σωθούν. Το μοναστήρι πανηγυρίζει στις 3 Φεβρουαρίου κάθε έτους. αλλά για τέσσερις ημέρες του Αγίου Πνεύματος και αποτελεί ένα από τα σημαντικότερα και πιο ξεχωριστά δρώμενα της ευρύτερης περιοχής του Μεσολογγίου. Από το 2000, μαζί με τον περιβάλλοντα χώρο του, έχει χαρακτηριστεί ως ιστορικό διατηρητέο μνημείο.

## Διοικητικά
Ως οικισμός αναφέρεται επίσημα το 1908 στο ΦΕΚ 28Α-08/02/1908 να προσαρτάται με το όνομα Μονή Αγίου Συμεώνος στον τότε δήμο Μεσολογγίου του νομού Αιτωλίας και Ακαρνανίας. Το 1928 καταργείται, αναγνωρίζεται ξανά το 1951 με το όνομα Άγιος Συμεών και προσαρτάται στο δήμος Ιεράς Πόλης Μεσολογγίου. Σύμφωνα με το σχέδιο Καλλικράτης ανήκει στη δημοτική κοινότητα του Μεσολογγίου που υπάγεται στη δημοτική ενότητα Ιεράς Πόλης Μεσολογγίου του δήμου Ιεράς Πόλης Μεσολογγίου και σύμφωνα με την απογραφή του 2011 αριθμεί 4  κατοίκους.
## Πληθυσμός

## Εξωτερικοί σύνδεσμοι

*Το Πανηγύρι του Άη-Συμιού στο Μεσολόγγι από την Άυλη Πολιτιστική Κληρονομιά της Ελλάδας 
*Ιερά μονή Αγίου Συμεών Μεσολογγίου από τον ιστότοπο http://www.monastiria.gr
* Το εκστατικό πανηγύρι του Άη-Συμιού στο Μεσολόγγι από τον ιστότοπο https://www.lifo.gr

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Μεσολογγίου
Κατηγορία:Δήμος Ιεράς Πόλεως Μεσολογγίου
Αριστοτέλης Κουτσουμάρης

Ο **Αριστοτέλης Κουτσουμάρης** γεννήθηκε το 1895 στο χωριό Ίσαρις, κοντά στη Μεγαλόπολη.

Ξεκίνησε τη καριέρα του στη Χωροφυλακή και αργότερα, όταν ιδρύθηκε η Αστυνομία Πόλεων, ήταν από τους πρώτους που επιλέχτηκαν για τη στελέχωσή της. Από το 1928 μέχρι το 1932 ήταν ο Διευθυντής της Γενικής Ασφάλειας Αθηνών. Εισήγαγε σύγχρονες μεθόδους εγκληματολογίας και ήταν αυτός που κατάφερε να εξιχνιάσει τη δολοφονία του Δημητρίου Αθανασόπουλου το 1931. 
Το 1932 ύστερα από ένα δυσφημιστικό εναντίον του άρθρο μιας  εφημερίδας  και την μη στήριξή του από την ηγεσία της Αστυνομίας Πόλεων, αποχώρησε από το σώμα. Είχε σπουδάσει νομικά και εργάστηκε ως δικηγόρος αρχικά στην Εθνική Τράπεζα και από το 1936 στην Τράπεζα της Ελλάδος. Ήταν επίσης ο εμπνευστής των Λαϊκών Υπνωτηρίων που λειτούργησαν αρχικά το 1937.

Στη διάρκεια της κατοχής ήταν ο διευθυντής της αστυνομικής δύναμης του Ερυθρού Σταυρού και είχε την ευθύνη για τη φύλαξη των τροφίμων και τη διανομή τους στους πολίτες που τα είχαν ανάγκη. Βλέποντας την ανθρωπιστική κρίση από την έλλειψη τροφίμων στην Αθήνα, το χειμώνα του 1941 -42, αποφάσισε μαζί με συνεργάτες του να φωτογραφήσουν κρυφά θύματα του λιμού και να στείλουν τις φωτογραφίες στο εξωτερικό, προκειμένου να γίνει γνωστή η κατάσταση στην Ελλάδα και να κινητοποιηθεί η διεθνής κοινή γνώμη για την άρση του ναυτικού αποκλεισμού, που είχαν επιβάλει οι Σύμμαχοι, και την αποστολή άμεσα τροφίμων και ανθρωπιστικής βοήθειας στη χώρα. Συνεργάτες του στην προσπάθεια αυτή ήταν μεταξύ άλλων ο επικεφαλής της Διεύθυνσης Εγκληματολογικών Υπηρεσιών του υπουργείου Ασφαλείας, αστυνόμος Νίκος Παπαδημητρίου, ο προϊστάμενος του φωτογραφικού τμήματος εγκληματολογικών υπηρεσιών, υπαστυνόμος Δημήτριος Κατσιμακλής, ο αρχιφύλακας Πέτρος Παπανικολάου, οι υπάλληλοι του Ερυθρού Σταυρού Νικόλαος Κωνσταντόπουλος και Κλειώ Θηβαιοπούλου και ο αρχιτέκτονας και συγγραφέας Πάνος Τζελέπης, που κινηματογράφησε τα παιδιά που πέθαιναν από την πείνα στη Ριζάρειο.

Ο Αριστοτέλης Κουτσουμάρης πέθανε στην Αθήνα το 1969. Το αρχείο του βρίσκεται στο Ελληνικό Λογοτεχνικό και Ιστορικό Αρχείο, του Μορφωτικού Ιδρύματος της Εθνικής Τράπεζας.

## Πηγή
*Πληροφορίες αντλήθηκαν από τα βιογραφικά των Αριστοτέλη Κουτσουμάρη, Νίκου Παπαδημητρίου, Δημητρίου Κατσιμακλή, Πέτρου Παπανικολάου, Νικολάου Κωνσταντόπουλου, Κλειώς Θηβαιοπούλου και Πάνου Τζελέπη, σελ. 420 -432 από το μυθιστόρημα Ο λιμός, του Πάνου Αμυρά, εκδ. Διόπτρα.

Κατηγορία:Έλληνες αστυνομικοί
Κατηγορία:Έλληνες δικηγόροι του 20ού αιώνα
Μονήρη

Τα **μονήρη** είναι οι απλούστερες μορφές ζωής. Υπάρχουν 2 κύρια ειδή. Τα βακτήρια και τα κυανοφύκη. Το χαρακτηριστικό τους γνώρισμα είναι ότι τα κύτταρα τους δεν έχουν πυρήνα, Από τα απολιθώματα βλέπουμε ότι τα μονήρη ήταν από τις πρώτες μορφές ζωής πάνω στην Γη.

Η ταξινόμηση μονήρη προτάθηκε ως φύλο από τον Ερνστ Χέκελ το 1866. Ακολούθως, το φύλο ανέβηκε στην τάξη του βασιλείου το 1925 από τον Εντουάρ Σατόν. Η τελευταία κοινώς αποδεκτή ταξινόμηση με την τάξη Μονήρη ήταν το σύστημα ταξινόμησης πέντε βασιλείων που καθόρισε ο Ρόμπερτ Γουίτακερ το 1969.

Σύμφωνα με το σύστημα ταξινόμησης των τριών τομέων, το οποίο εισήχθη από τον Καρλ Βόιζε το 1977 και αντικατοπτρίζει την εξελικτική ιστορία της ζωής, οι οργανισμοί που βρίσκονται στο βασίλειο Μονήρη έχουν χωριστεί σε δύο τομείς, τα Αρχαία και τα Βακτήρια (με τα Ευκάρεια ως τον τρίτο τομέα). Επιπλέον, η ταξινόμηση Μονήρη είναι παραφυλετική (δεν περιλαμβάνει όλους τους απογόνους του πιο πρόσφατου κοινού προγόνου τους), καθώς τα Αρχαία και Ευκάρια πιστεύεται ότι είναι πιο στενά συνδεδεμένα από ότι είναι τα Βακτήρια. Ο όρος "μονηριανά" είναι το ανεπίσημο όνομα των μελών αυτής της ομάδας και εξακολουθεί να χρησιμοποιείται μερικές φορές για να δηλώσει ένα μέλος του κάθε τομέα.

Τα περισσότερα βακτήρια ταξινομήθηκαν ως μονήρη. Ωστόσο, τα κυανοβακτήρια (που συχνά ονομάζονται μπλε-πράσινα φύκια) ταξινομήθηκαν αρχικά κάτω από τα φυτά, λόγω της ικανότητάς τους να φωτοσυνθέτουν.

## Παραπομπές


Κατηγορία:Βιολογία
Τισόβιτσα

Η **Τισόβιτσα** (, αλβανικά: *Tisovica*) είναι χωριό στα βόρεια της Βόρειας Μακεδονίας, εντός του Δήμου Ζελενίκοβο. Το χωριό αριθμούσε 53 κατοίκους το 2002, ενώ όλοι τους ήσαν Αλβανοί.

## Δημογραφία
Κατά την απογραφή του 2002, το χωριό αριθμούσε:
* Αλβανοί: 53

## Δείτε επίσης
*Ζελενίκοβο (Βόρεια Μακεδονία)

## Παραπομπές


Κατηγορία:Χωριά Δήμου Ζελενίκοβο